Temeljem članka 21. Zakona o zaštiti od požara (NN 92/2010) i Pravilnika o sadržaju općeg akta iz područja zaštite od požara (NN 116/11) te članka 41. i 61. Statuta Dječjeg vrtića More (od 23. ožujka 2019. godine ), Upravno vijeće Dječjeg vrtića More dana 28. lipnja 2019. godine, donijelo je

**PRAVILNIK O**

**ZAŠTITI OD POŽARA**

## OPĆE ODREDBE

**Članak 1.**

Ovim Pravilnikom razrađuju se pojedine odredbe Zakona o zaštiti od požara, propisa donesenih na temelju Zakona, kao i drugih propisa s ciljem zaštite života, zdravlja i sigurnosti ljudi i životinja te sigurnosti materijalnih dobara, okoliša i prirode od požara, uz društveno i gospodarski prihvatljiv požarni rizik u građevinama i prostorima DJEČJEG VRTIĆA MORE, u Rijeci, Marohnićeva 12 (dalje u tekstu: Ustanova), a koji se sastoje od zasebnih podcentara predškolskog odgoja (PPO) na lokacijama:

***PPO Bulevard*** – Trg braće Mažuranić 4,

***PPO Delfin*** – Ive Marinkovića 22,

***PPO Đurđice*** – Marohnićeva 12,

***PPO Kvarner*** – Kalvarija 1/1,

***PPO Vidrice*** – Finderleove stube 1.

Izrazi koji se za fizičke osobe u ovom pravilniku koriste u muškom rodu su neutralni i odnose se na osobe muškog i ženskog spola.

**Članak 2.**

Odredbe ovoga Pravilnika odnose se na radnike Ustanove te na treće osobe za vrijeme njihovog boravka u ustanovi.

## Članak 3.

Zaštita od požara u Ustanovi organizira se i provodi u svim prostorima i okolišu u skladu sa zakonom, podzakonskim aktima i odredbama ovoga Pravilnika.

**Članak 4.**

Sastavni dio Pravilnika su:

* odluka ravnatelja o utvrđivanju radnika zaduženog za obavljanje poslova i unapređenje stanja zaštite od požara (u daljnjem tekstu odgovorna osoba za zaštitu od požara);
* plan i program osposobljavanja radnika;
* popis i raspored vatrogasnih aparata;
* upisnik o održavanju vatrogasnih aparata (redovni, periodični pregled i kontrolno ispitivanje);
* upisnik ispitivanja ispravnosti sustava za gašenje požara (hidrantske mreže);
* upisnik ispitivanja ispravnosti sustava za detekciju plina;
* upisnik o kontroli ispravnosti panic rasvjete;
* upisnik o kontroli ispravnosti tipkala za daljinsko isključenje struje;
* upisnik o pregledima i ispravnosti gromobranske instalacije;
* upisnik o kontroli i održavanju ventilacija i kuhinjskih napa i filtera;
* upisnik o kontroli i održavanju dimovodnih kanala.

**Članak 5.**

Projektna dokumentacija, procjena ugroženosti, razne analize, nalazi i mišljenja, uvjerenja, svjedodžbe, upisnici i druge isprave iz područja zaštite od požara pohranjuju se u zbirku isprava i trajno se čuvaju kod odgovorne osobe za zaštitu od požara.

**Članak 6.**

Svaki radnik dužan je provoditi mjere zaštite od požara na svom radnom mjestu i mjestu rada na način kako je utvrđeno Zakonom, podzakonskim aktima, odlukama tijela jedinica lokalne uprave i samouprave, ovim Pravilnikom i drugim posebnim uputama, upozorenjima i zabranama.

Obveze provođenja mjera zaštite od požara utvrđene stavkom 1. ovog članka odnose se na sve osobe koje se po bilo kojoj osnovi nalaze na radu u građevinama i prostorima u Ustanovi, radi privremenog ili povremenog obavljanja posla te radi obavljanja posla po posebnom ugovoru.

Radnici drugih tvrtki, odnosno ovlašteni obrtnici koji obavljaju određene poslove za Ustanovu, u njenim objektima i prostorima dužni su provoditi mjere zaštite od požara prilikom obavljanja tih radnji i držati se naredbi i naputaka odgovorne osobe za zaštitu od požara.

Odgovornu osobu za provođenje mjera zaštite od požara prije početka izvođenja radova imenuje vanjski izvođač radova koji je dužan ime odgovorne osobe navesti u zahtjevu za izdavanje dozvole za rad koji mu izdaje odgovorna osoba za zaštitu od požara u Ustanovi.

## MJERE ZAŠTITE OD POŽARA

**Članak 7.**

U okviru provođenja mjera zaštite od požara Ustanova će skrbiti:

da se pri projektiranju i izvođenju bilo kojih radova na postojećim objektima, adaptaciji, rekonstrukciji i ugradnji uređaja i opreme te održavanju objekata i opreme primjenjuju propisani tehnički normativi i standardi zaštite od požara.

1) da se osigura opskrbljenost objekata vatrogasnim aparatima, drugim uređajima za gašenje požara i ostalom propisanom opremom u skladu s tehničkim normativima i standardima za zaštitu od požara.

2) da se električne, ventilacijske, toplinske, gromobranske, kanalizacijske i druge instalacije u objektima izvedu, odnosno postave na način koji ne predstavlja opasnost od požara.

3) da se redovito obavlja kontrola instalacija i uređaja iz točke 3. ovoga članka.

4) da se vidljivim znakovima označi zabrana pušenja u prostorima Ustanove.

5) da se prije rada s otvorenom vatrom, aparatima za zavarivanje, rezanje i lemljenje određene prostorije u kojima se ovi poslovi mogu obaviti i poduzmu mjere zaštite od požara te osiguraju odgovarajuća sredstva za gašenje požara.

6) da se zapaljiva ambalaža, istrošeni materijali i drugi otpadci svakodnevno iznesu iz prostorija i odlože na odgovarajuće mjesto.

7) da se zapaljive tekućine ne bacaju u kanalizacijsku mrežu.

8) da se u prostorijama, osim za to određenih, ne dopusti uporaba električnih grijalica, kuhala, električnih radijatora, kalorifera i drugih električnih aparata.

9) da se osigura nesmetan prolaz na prilaznim prostorima, ulazima, izlazima, prolazima i skloništima.

10) da se sva sredstva za gašenje požara postave na pristupačna i vidna mjesta i koriste samo za potrebe gašenja požara.

11) da se mjesta na kojima se nalaze sredstva za gašenje požara, vidno označe posebnim oznakama.

1. **UNUTARNJA KONTROLA PROVOĐENJA MJERA ZAŠTITE OD POŽARA**

**Članak 8.**

Unutarnju kontrolu glede provođenja mjera zaštite od požara obavlja odgovorna osoba za zaštitu od požara.

Odgovorna osoba za zaštitu od požara imenuje se posebnom odlukom ravnatelja.

**Članak 9.**

Poslove odgovorne osobe za zaštitu od požara može obavljati radnik koji obavlja i druge poslove, a ima najmanje zvanje vatrogasca ili završeno srednjoškolsko obrazovanje u programu gimnazije ili srednjoškolsko strukovno obrazovanje u četverogodišnjem trajanju i položen stručni ispit za obavljanje poslova zaštite od požara.

**Članak 10.**

Odgovorna osoba za zaštitu od požara je osnovni organizator i nositelj cjelokupnih poslova iz područja zaštite od požara i tehnoloških eksplozija na svim građevinama, građevinskim dijelovima i prostorima u vlasništvu Ustanove, odnosno datih ili uzetih u zakup, te na svim radnim mjestima.

U cilju unapređenja zaštite od požara i povećanja sigurnosti imovine Ustanove, odgovorna osoba za zaštitu od požara predlaže ravnatelju mjere glede provođenja mjera zaštite od požara propisanih Zakonom, podzakonskim aktima i prihvaćenim pravilima tehničke prakse.

**Članak 11.**

Odgovorna osoba za zaštitu od požara pri obavljanju kontrole i nadzora nad provedbom mjera zaštite od požara i eksplozija, neposredno priopćava rezultate ravnatelju i unosi ih u redovna mjesečna izvješća.

Odgovorna osoba za zaštitu od požara surađuje s drugim tvrtkama, znanstvenim institucijama, profesionalnom vatrogasnom postrojbom i nadležnom inspekcijom zaštite od požara radi poboljšanja zaštite od požara.

**Članak 12.**

Kada odgovorna osoba za zaštitu od požara utvrdi da pojedina građevina ili dio građevine ne zadovoljava sigurnosne uvjete za daljnji rad dužna je o tome napismeno izvjestiti ravnatelja.

Svaki radnik u građevini dužan je što hitnije sam ili preko svog neposrednog rukovoditelja prijaviti odgovornoj osobi za zaštitu od požara svaki veći poremećaj ili uočenu opasanost od požara ili eksplozije.

**Članak 13.**

Odgovorna osoba za zaštitu od požara obavlja sljedeće poslove:

* kontrolu primjene propisa iz područja zaštite od požara na projektu za izgradnju novih i rekonstrukciju postojećih građevina i procesa, te kod nabavke opreme i sredstava za rad;
* kontrolu provedbe internih pravilnika i općih akata te uputa za siguran rad (zaštita od požara);
* ravnatelju podnosi godišnje izvješće o stanju zaštite od požara, kao i prijedloge o poduzimanju novih potrebnih mjera;
* kontrolu kretanja, zadržavanja i izvođenja radova s otvorenim plamenom, u ugroženim prostorima;
* kontrolu osposobljenosti i uvježbanosti radnika u rukovanju sredstvima za gašenje požara;
* kontrolu izvršenih rekonstrukcija ili adaptacija u građevinama glede provođenja mjera zaštite od požara;
* daje odobrenje za vrstu opreme i sredstava za dojavu i gašenje koja se nabavlja;
* kontrolu provođenja mjera zaštite od požara na radnim mjestima prilikom obavljanja svakog posla, te druge kontrole glede zaštite od požara, a koje ovise o specifičnosti tehnologije obavljanja djelatnosti pravne osobe
* prati primjenu propisa i normi iz područja zaštite od požara te sudjeluje u izradi novih ili predlaganju promjena postojećih akata;
* surađuje i koordinira rad na izradi općeg akta, uputa za rad na siguran način, projekata i drugih akata iz područja zaštite od požara;
* vodi evidenciju o periodičnim pregledima: el. instalacije i uređaja, gromobrana, vatrogasnih aparata, čišćenju dimnjaka, ventilacija i dr.
* vodi brigu o pravovremenom osposobljavanju radnika iz zaštite od požara, te vodi evidenciju o tome;
* vodi brigu o servisiranju i ispitivanju uređaja i sredstava za dojavu i gašenje požara;
* obavlja i druge poslove koji ovise o specifičnostima prostora kojih je vlasnik ili koje su na korištenju

**Članak 14.**

Prilikom obavljanja nadzora nad provedbom mjera zaštite od požara utvrđenih Zakonom, podzakonskim aktima, ovim Pravilnikom i napucima, odgovorna osoba zaštite od požara ima pravo:

* narediti prekid obavljanja posla ili radnje kojom se neposredno ugrožava sigurnost imovine ili životi i zdravlje ljudi, te o tome izvijestiti ravnatelja;
* udaljiti radnika s radnog mjesta ako svojima postupkom neposredno ugrožava sigurnost imovine (unosi otvorenu vatru u požarno ili eksplozivno ugrožen prostor, obavlja zavarivanje u ugroženom prostoru bez dozvole, ili dodatnih mjera sigurnosti i sl.), te o tome izvijestiti ravnatelja;
* obaviti provjeru znanja radnika glede rukovanja s aparatima i opremom za gašenje požara, a onog koji pokaže nepoznavanje uputiti na dodatnu obuku;
* o utvrđenom neprovođenju propisanih mjera zaštite od požara izvijestiti ravnatelja.

1. **OSPOSOBLJAVANJE RADNIKA IZ ZAŠTITE OD POŽARA I UPOZNAVANJE RADNIKA S OPASNOSTIMA IZ ZAŠTITE OD POŽARA**
   1. **Osposobljavanje radnika**

**Članak 15.**

Svaki radnik mora proći osnovno osposobljavanje u trajanju od minimalno osam školskih sati na način i po programu utvrđenim Pravilnikom o programu i načinu osposobljavanja pučanstva za provedbu preventivnih mjera zaštite od požara, gašenje požara i spašavanje ljudi i imovine ugroženih požarom (NN 61/ 94).

Osposobljavanje radnika povjerit će se pravnoj osobi koja ispunjava uvjete za osposobljavanje radnika koja ima suglasnost Ministarstva unutarnjih poslova Republike Hrvatske za obavljanje tih poslova.

Obveze iz stavka 1. ovog članka primjenjuju se i za povremeno (na određeno vrijeme) zaposlene radnike.

Radniku koji završi program, nositelj izvođenja programa osposobljavanja izdaje uvjerenje o osposobljenosti na za to propisanom obrascu.

* 1. **Upoznavanje radnika s opasnostima na radnome mjestu;**

**Članak 16.**

Nakon završenog osposobljavanja odgovorna osoba za zaštitu od požara dužna je svakog radnika koji prvi put dolazi na radno mjesto upoznati s opasnostima glede nastanka požara i eksplozije na tom radnom mjestu i njegovoj okolini, kao i s poduzimanjem potrebnih mjera zaštite od požara.

Obvezu iz stavka 1. ovog članka potrebno je provoditi i svaki put kad se radnik premješta s jednog radnog mjesta na drugo radno mjesto na kojem su opasnosti i mjere zaštite od požara različite od prethodnog.

Svi radnici Ustanove moraju biti upoznati s mjestom na kojemu se nalazi glavni ventil za otvaranje-zatvaranje vode u objektu te glavna sklopka za isključivanje električne energije.

## Članak 17.

U okviru programa rada Ustanove radnici trebaju korisnike usluga Vrtića upoznati s općim mjerama zaštite od požara te mjerama zaštite od požara u Vrtiću.

1. **ODRŽAVANJE OPREME I SREDSTAVA ZA GAŠENJA POŽARA**
   1. **Kontrola ispravnosti opreme i sredstava za dojavu i gašenje požara**

**Članak 18.**

Obavljanje kontrole ispravnosti opreme i sredstava za dojavu i gašenje požara, obavlja, prema uvjetima propisanim ovim Pravilnikom odgovorna osoba za zaštitu od požara, odnosno pravna osoba, fizička osoba obrtnik ili stručna služba (serviser) ovlaštena od proizvođača ili njegovog ovlaštenog zastupnika, najmanje jednom godišnje, o čemu na aparatu mora postojati vidljiva oznaka.

**Članak 19.**

Odgovorna osoba za zaštitu od požara u sklopu kontrole ispravnosti opreme i sredstava za dojavu i gašenje požara:

* kontrolira ispravnost vatrogasnih sredstava i opreme za dojavu i gašenje požara, te opreme za spašavanje i evakuaciju;
* provodi kontrolu ispravnosti postupaka radnika na poslovima na kojima se radi sa zapaljivim tvarima ili postoje druge opasnosti za nastanak požara ili eksplozija;
* kontrolira raspored i ispravnost uređaja i opreme za gašenje po objektima i prostorima;
* kontrolira poštivanje znakova, upozorenja i znakova zabrane;
* kontrolira način skladištenja i odlaganja materijala i roba na prostorima na kojima su smještene naprave za gašenje (ručni i prijenosni vatrogasni aparati, hidranti i sl.)
* kontrolira stanje požarnih puteva i pristupe građevinama vatrogasnim vozilima.
* kontrolira stanje i prohodnost izlaznih (evakuacijskih) puteva.

**Članak 20.**

Odgovorna osoba za zaštitu od požara dužna je prilikom dolaska na rad obavezno vizualno pregledati sve uređaje i opremu za dojavu i gašenje požara u svom djelokrugu rada.

Utvrđene nedostatke u navedenoj opremi obvezan je prijaviti ravnatelju koja ih je dužna u najkraćem roku otkloniti.

**Članak 21.**

Ako odgovorna osoba za zaštitu od požara utvrdi da postoje ozbiljni nedostaci za siguran tijek procesa rada glede ispravnosti uređaja i opreme za dojavu i gašenje požara ima pravo prekinuti rad. U slučaju prekida rada iz razloga navedenih u prethodnom stavku dužan je izvijestiti ravnatelja.

Neposredni rukovoditelji dužni su voditi kontrolu glede primjene mjera zaštite od požara i eksplozija tijekom procesa rada.

* 1. **Održavanje opreme i sredstava za dojavu i gašenje požara**

**Članak 22.**

U prostorijama Ustanove postavljena je slijedeća vatrogasna oprema i sredstva za gašenje:

1. ručni vatrogasni aparati (broj, vrsta i raspored ručnih vatrogasnih aparata po objektima i prostorima daje se u prilogu koji je sastavni dio ovog Pravilnika);
2. unutarnja hidrantska mreža.

**Članak 23.**

Svako neovlašteno diranje, premještanje korištenje vatrogasne opreme ili sredstva za gašenje predstavlja težu povredu radne obveze i kažnjivo je sukladno važećim propisima

* 1. **Vatrogasni aparati**

**Članak 24.**

Ustanova će održavati prijenosne i prijevozne aparate za gašenje požara, sukladno uputama proizvođača i o tome će odgovorna osoba za zaštitu od požara voditi evidenciju.

**Članak 25.**

Redovni pregled ručnih vatrogasnih aparata obavlja odgovorna osoba zaštite od požara najmanje jednom u tri mjeseca.

Mjesto postavljanja vatrogasnog aparata u prostorijama čija površina je veća od 50 m2 mora se označiti naljepnicom najmanjih dimenzija 150x150 mm, s oznakom vatrogasnog aparata.

Naljepnica iz stavka 2. ovog članka mora biti obojena pretežno bojom RAL 3000 i mora biti postavljena dovoljno visoko da njenu uočljivost ne ometa sadržaj prostora.

**Članak 26.**

Uočene nedostatke potrebno je odmah otkloniti u vlastitoj režiji ili putem ovlaštene pravne osobe, ovlaštenog tijela državne uprave ili ovlaštenog obrtnika.

**Članak 27.**

Ispravnost i funkcionalnost prijenosnih i prijevoznih aparata za gašenje požara ispituje pravna osoba, fizička osoba obrtnik ili stručna služba (serviser) ovlaštena od proizvođača ili njegovog ovlaštenog zastupnika, najmanje jednom godišnje, o čemu na aparatu mora postojati vidljiva oznaka.

O izvršenim pregledima ručnih vatrogasnih aparata odgovorna osoba zaštite od požara vodi upisnik. Obveze upisnika o pregledima ručnih vatrogasnih aparata daju se u prilogu koji je sastavni dio ovog Pravilnika.

* 1. **Hidrantska instalacija**

**Članak 28.**

Prostor oko vanjskih podzemnih i nadzemnih hidranata mora biti očišćen, a pristup do istih uvijek slobodan, a pripadajući požarni ormarići opremljeni propisanom vatrogasnom opremom.

**Članak 29.**

Unutarnji zidni hidrantski ormarići moraju biti propisno obojeni i označeni kao i opremljeni potrebnom i u cijelosti ispravnom opremom, te osiguranim slobodnim pristupom do istih.

**Članak 30.**

Periodičko ispitivanje funkcionalnosti obavlja se najmanje jednom u godini dana, a obavlja ga ovlašteno poduzeće koje je registrirano za te poslove i ima ovlaštenje Ministarstva unutarnjih poslova za obavljanje ispitivanja funkcionalnosti hidrantske mreže.

**Članak 31.**

O svakom pregledu i ispitivanju ispitivač mora sastaviti zapisnik u koji se unose sva zapažanja i rezultati ispitivanja.

Zapisnik o ispitivanju potpisuju osobe koje su obavile ispitivanje i odgovorna osoba za zaštitu od požara.

Iz zapisnika mora biti vidljivo da li je instalacija ispravna i funkcionalna, odnosno svi nedostaci koje treba otkloniti.

Na kraju zapisnika daje se zaključak o ispravnosti hidrantske mreže.

Temeljem zapisnika izdaje se Uvjerenje o ispravnosti hidrantske mreže kojeg potpisuje odgovorna osoba u pravnoj osobi koja je registrirana i ima odobrenje Ministarstva unutarnjih poslova za obavljanje takve djelatnosti.

Odgovorna osoba zaštite od požara vodi upisnik o izvršenim ispitivanjima na obrascu koji je sastavni dio ovog Pravilnika.

* 1. **Sustav za detekciju plina**

**Članak 32.**

Periodičko ispitivanje funkcionalnosti obavlja se najmanje jednom u godini dana, a obavlja ga ovlašteno poduzeće koje je registrirano za te poslove i ima ovlaštenje Ministarstva unutarnjih poslova za obavljanje ispitivanja sustava za detekciju plina.

**Članak 33.**

O svakom pregledu i ispitivanju ispitivač mora sastaviti zapisnik u koji se unose sva zapažanja i rezultati ispitivanja.

Zapisnik o ispitivanju potpisuju osobe koje su obavile ispitivanje i odgovorna osoba za zaštitu od požara.

Iz zapisnika mora biti vidljivo da li je instalacija ispravna i funkcionalna, odnosno svi nedostaci koje treba otkloniti.

Na kraju zapisnika daje se zaključak o ispravnosti sustava za detekciju plina.

Temeljem zapisnika izdaje se Uvjerenje o ispravnosti sustava za detekciju plina kojeg potpisuje odgovorna osoba u pravnoj osobi koja je registrirana i ima odobrenje Ministarstva unutarnjih poslova za obavljanje takve djelatnosti.

Odgovorna osoba zaštite od požara vodi upisnik o izvršenim ispitivanjima na obrascu koji je sastavni dio ovog Pravilnika.

## OBVEZE I ODGOVORNOST ZA PROVEDBU MJERA ZAŠTITE OD POŽARA

* 1. **Obveze ravnatelja**

**Članak 34.**

Ravnatelj je obvezan u provedbi mjera zaštite od požara poduzimati sljedeće:

|  |  |
| --- | --- |
|  | * Brinuti o osiguranju financijskih sredstava za provođenje i unapređivanje zaštite od požara, na osnovu prijedloga, analiza i mišljenja odgovorne osobe za zaštitu od požara, kao i zapisnika o izvršenim ispitivanjima sredstava, opreme, instalacija i uređaja; |
|  | * Osigurati provođenje osposobljavanja radnika iz oblasti zaštite od požara; |
|  | * Poduzeti mjere da se nedostaci koji mogu utjecati na sigurnost zaštite od požara, a utvrđeni su pregledom ili prijavljeni od strane radnika ili odgovorne osobe za zaštitu od požara, odmah otklone; |
|  | * Udaljiti svakog radnika koji pri obavljanju poslova ne provodi i ne primjenjuje mjere zaštite od požara; |
|  | * Osigurati i poduzeti mjere da se neispravna odnosno upotrjebljena sredstva ili oprema u gašenju požara odmah dovedu u ispravno stanje odnosno zamijene novim; |
|  | * Nakon završenog gašenja požara po potrebi, a u dogovoru s odgovornim osobama i rukovoditeljem vatrogasne postrojbe koja je gasila požar na mjestu požara osigurati dežurstvo; |
|  | * Osigurati provođenje istražnih radnji u svezi s nastajanjem požara. |

* 1. **Obveze odgovorne osobe za zaštitu od požara**

**Članak 35.**

Odgovorna osoba za zaštitu od požara obvezna je u provedbi mjera zaštite od požara poduzimati:

|  |  |
| --- | --- |
|  | * Provoditi i nadzirati provođenje propisanih mjera zaštite od požara; |
|  | * Planirati i osigurati provođenje osposobljavanja radnika iz područja zaštite od požara; |
|  | * Vršiti upoznavanje novog radnika sa opasnostima od požara na njegovom radnom mjestu sukladno članku 16. ovog Pravilnika; |
|  | * Poduzeti mjere da se nedostaci koji mogu utjecati na sigurnost zaštite od požara, a utvrđeni su pregledom ili prijavljeni od strane odgovorne osobe za zaštitu od požara, odmah otklone; * Mora znati raspored sve opreme za zaštitu od požara i voditi brigu o njezinoj vizualnoj ispravnosti; * Voditi brigu da je uvijek osiguran nesmetan pristup vatrogasnoj opremi i sredstvima za gašenje požara i da su slobodni putovi za evakuaciju; * Voditi brigu da na radnim mjestima, gdje postoje opasnosti za nastanak i širenje požara rade radnici koji su stručno osposobljeni za takve poslove i koji su osposobljeni iz područja zaštite od požara (rukovanje uređajima za zagrijavanje, plinom i sl.); |
|  | * Udaljiti svakog radnika koji pri obavljanju poslova ne provodi i ne primjenjuje mjere zaštite od požara; |
|  | * Izvijestiti ravnatelja o svakom nastalom požaru ili mogućoj opasnosti za nastanak i širenje požara; |
|  | * Osigurati i poduzeti mjere da se neispravna odnosno upotrjebljena sredstva ili oprema u gašenju požara odmah dovedu u ispravno stanje odnosno zamijene novim; |
|  | * Nakon završenog gašenja požara po potrebi, a u dogovoru s odgovornim osobama i rukovoditeljem vatrogasne postrojbe koja je gasila požar na mjestu požara osigurati dežurstvo; |
|  | * Osigurati provođenje istražnih radnji u svezi s nastajanjem požara; |
|  | * Čuvati evidencije i dokumentaciju u svezi poslova iz područja zaštite od požara (zapisnici, uvjerenja, analize i mišljenja i sl.); |

* 1. **Obveze i odgovornosti radnika**

**Članak 36.**

U svezi s provođenjem zaštite od požara radnici u prostorima Ustanove imaju obveze:

* upoznati se s odredbama ovog Pravilnika prije stupanja na rad i samostalnog obavljanja poslova na radnom mjestu, kao i svladati program osposobljavanja za provedbu preventivnih mjera zaštite od požara, gašenje požara i spašavanje ljudi i imovine ugroženih požarom;
* poduzimati, provoditi i držati se propisanih mjera zaštite od požara na radnom mjestu i radnom prostoru;
* prije rasporeda na drugo radno mjesto upoznati se s propisanim i drugim mjerama zaštite od požara u svezi s novim poslovima;
* svaki uočeni kvar ili neispravnost na uređajima, instalacijama i drugim sredstvima koji bi mogli biti uzrokom nastanka požara odmah prijaviti odgovornoj osobi za zaštitu od požara;
* držati se oznaka, upozorenja i naputaka za zaštitu od požara koje su postavljene na radnom mjestu i u radnom prostoru;
* pri obavljanju posla i rukovanju s opasnim tvarima (zapaljive, korozivne, otrovne i sl.), spriječiti njihovo prolijevanje, curenje, prosipanje i istjecanje po radnim prostorima;
* brinuti se da pristup radnom mjestu bude slobodan i moguć kako bi se nesmetano koristila oprema i sredstva za gašenje požara i otklonile posljedice;
* čuvati i pažljivo se odnositi prema opremi i sredstvima za gašenje požara, te prema oznakama upozorenja i znakovima ovješenim i nalijepljenim za njihovu uporabu;
* ne odlagati nikakve predmete na putovima za evakuaciju i pred izlazima;
* aktivno sudjelovati u gašenju požara.

|  |  |
| --- | --- |
|  |  |

* 1. **Odgovornost zbog neprimjene propisanih i naređenih mjera zaštite od požara:**

**Članak 37.**

Za neosiguravanje financijskih sredstava za provođenje Zakonom i podzakonskim aktima propisanih i naređenih, te ovim Pravilnikom utvrđenih mjera zaštite od požara i eksplozije odgovoran je ravnatelj Ustanove.

Odgovorna osoba za zaštitu od požara odgovorna je za posljedice koje proizlaze iz obavljanja poslova na radnim mjestima, a na kojima nisu poduzete Zakonom, podzakonskim aktima propisane, naređene ili priznate mjere zaštite od požara.

Za povrede obveza iz područja zaštite od požara, postupak za utvrđivanje odgovornosti i izricanje mjera za odgovornu osobu za zaštitu od požara isti je kao za radnike na pojedinim radnim mjestima u djelokrugu njegove radne prostorije, pogona ili dijela procesa.

U provođenju postupka zbog povreda obveza ocjenjuje se na koji način se provode mjere zaštite od požara u objektu ili dijelu tehnološkog procesa za koji je odgovorna osoba za zaštitu od požara.

**Članak 38.**

Postupak i izricanje mjera zbog povrede obveza iz područja zaštite od požara i eksplozija provodi se sukladno odredbama Zakona o radu, odnosno Pravilnika o radu Ustanove.

Lakše povrede radne obveze iz područja zaštite od požara i eksplozija su:

1. ne sudjelovati u gašenju i sprečavanju širenja požara ako su njime nastale manje materijalne štete nakon požara;
2. nemarno ili nesavjesno obavljati obveze u svezi sa zaštitom od požara ako nije izazvan požar ili eksplozija, ili je nastala manja materijalna šteta;
3. ne prijaviti odgovornoj osobi za zaštitu od požara pojavu koja može prouzročiti nastanak požara ili eksplozije;
4. nemarno i nesavjesno ponašati se prema opremi i sredstvima za gašenje požara;
5. odbiti rad duži od punog radnog vremena u slučaju kada se to iz preventivnih razloga zaštite od požara zahtjeva;
6. raditi na radnom mjestu s povećanim opasnostima od požara i eksplozije unatoč spoznaji da nisu osigurane mjere zaštite od požara;

Teže povrede radne obveze iz područja zaštite od požara i eksplozija su:

1. neovlašteno diranje, premještanje i korištenje vatrogasnog aparata, kao i ostale opreme i sredstava za gašenje;
2. ne sudjelovati u gašenju i sprečavanju širenja požara ako su njime nastale veće štete nakon požara, odnosno ako su uzrokovane lakše posljedice po život i zdravlje radnika i/ili imovinu;
3. nemarno ili nesavjesno obavljati radne obveze iz zaštite od požara čijim postupkom je uzrokovan požar ili eksplozija pa je došlo do lakših posljedica po radnike i/ili imovinu;
4. raditi na radnom mjestu s povećanim opasnostima od požara i eksplozije unatoč spoznaji da nisu osigurane mjere zaštite od požara, zbog čega je nastupila lakša posljedica za život i zdravlje radnika i/ili imovinu;
5. neopravdano odbiti izvršiti pojedine odluke, instrukcije i naputke iz zaštite od požara koje je donijela odgovorna osoba za zaštitu od požara, a zbog čega je došlo do požara i/ili eksplozije s lakšim posljedicama po život i zdravlje radnika i/ili imovine;
6. ne prijaviti odgovornoj osobi za zaštitu od požara pojavu (kvar i sl) koja može prouzročiti nastanak požara ili eksplozije, ako je time nastala lakša posljedica po život i zdravlje radnika i/ili imovine;
7. ne držati se propisa i pravila iz zaštite od požara na radnim mjestima s povećanim opasnostima od požara, sukladno ovom Pravilniku ako je time učinjena lakša posljedica po život i zdravlje radnika i/ili imovine;
8. odbiti rad duži od punog radnog vremena u slučaju nastanka i gašenja požara ili u slučaju spašavanja imovine nakon gašenja požara ako je time nastala lakša posljedica po život i zdravlje radnika i/ili imovine.

1. **OBVEZE RADNIKA U SLUČAJU NASTANKA POŽARA**

**Članak 39.**

Svaki radnik koji prvi opazi neposrednu opasnost od nastanka požara ili opazi požar dužan je ukloniti opasnost odnosno početi gasiti požar prema svojem znanju i mogućnostima, a uz korištenje odgovarajućih sredstava, ako to može bez opasnosti za sebe ili druge osobe.

Ako to ne može učiniti sam, dužan je odmah obavijestiti ostale radnike i:

* DUZS tel. 112
* vatrogasnu postrojbu tel. 193
* policiju tel. 192

Prilikom dojave o nastalom požaru radnik daje slijedeće podatke:

1. ime i prezime i broj telefona sa kojeg se javlja,
2. mjesto (lokacija) požara i najbliži pristup vozilima vatrogasne postrojbe,
3. da li je požar u građevini ili na otvorenom prostoru,
4. vrsta materijala koji gori (tekućina, plin, drvo, plastika, guma i sl.),
5. da li u požaru ima ozlijeđenih.

U oba slučaja radnik obavještava odgovornu osobu za zaštitu od požara.

**Članak 40.**

Do dolaska vatrogasaca svi radnici dužni su poduzeti sve mjere za gašenje požara i pri tome se koristiti primjerenim raspoloživim sredstvima vodeći računa da se gašenjem ne prouzroči nepotrebna materijalna šteta.

**Članak 41.**

Prije napuštanja prostorija građevine i početka gašenja požara svaki radnik na svom radnom mjestu mora:

* spašavati i evakuirati eventualno ugrožene osobe;
* spriječiti nastanak panike prilikom izlaska iz prostora i objekata, a korisnike objekta (djecu) izvesti izvan objekta na sigurno mjesto;
* isključiti električnu struju;
* iznijeti na sigurno mjesto ako je moguće, boce s plinom i posude sa zapaljivim tekućimana;
* zatvoriti dovode goriva do potrošača (lož ulje, plin).

**Članak 42.**

Odgovorna osoba za zaštitu od požara čim sazna za požar, utvrđuje koje se sve mjere moraju poduzeti glede upotrebe sredstava i opreme za gašenje požara, organizacije gašenja, evakuacije i spašavanje, traženja pomoći u spašavanju osoba i sl.

Također preuzima vođenje akcije gašenja požara do dolaska vatrogasne postrojbe.

Kao voditelj akcije gašenja požara dužan je osigurati da se na mjesto požara donesu raspoloživi i odgovarajući aparati za gašenje te druga oprema koja se može koristiti za gašenje požara.

Prilikom akcije gašenja na mjestu požara smije se nalaziti samo potreban broj radnika.

**Članak 43.**

Nakon završetka akcije gašenja požara odgovorna osoba za zaštitu od požara i ravnatelj zajedno sa voditeljem akcije gašenja dužni su:

* na mjestu požara osigurati dežurstvo u potrebnom vremenskom trajanju radi sprječavanja ponovnog požara;
* osigurati dežurstvo na mjestu požara do kraja dana, ako je požar ugašen tijekom noći;
* dežurnom radniku tijekom dežurstva osigurati potrebnu vatrogasnu opremu i sredstva za gašenje požara.

1. **PRIJELAZNE I ZAVRŠNE ODREDBE**

**Članak 44.**

Ako su neke odredbe ovog Pravilnika nedorečene u odnosu na odredbe zakona i drugih propisa koji reguliraju područje zaštite od požara, neposredno će se primjenjivati odredbe zakona i tih propisa**.**

Tumačenje u provođenju odredbi ovog Pravilnika daje tijelo koje je Pravilnik donijelo.

Izmjene i dopune ovog Pravilnika donose se na način i po postupku koji je predviđen za njegovo donošenje.

**Članak 45.**

Pravilnik je donesen nakon što je nacrt (prijedlog) raspravljen zajedno sa sindikatom odnosno radničkim vijećem.

Pravilnik se čuva u tajništvu, a odluka o njegovom donošenju objavljuje se na oglasnim pločama Ustanove.

**Članak 46.**

Pravilnik stupa na snagu osmog dana po objavi na oglasnoj ploči Ustanove.

KLASA: 003-06/19-08/9

UR.BROJ: 2170/01-54-20-19-5

Predsjednica Upravnog vijeća:

Astrid Massari

Ovaj Pravilnik objavljen je na oglasnoj ploči Ustanove dana \_\_\_\_\_\_\_\_\_\_\_ 2019. godine, a stupio je na snagu dana \_\_\_\_\_\_\_\_\_\_\_\_\_ 2019. godine.

Ravnateljica

Jasna Crnčić

**PRILOZI**

**BR. 1.**

**PROGRAM OSPOSOBLJAVANJA ZAPOSLENIKA ZA PROVEDBU PREVENTIVNIH MJERA ZAŠTITE OD POŽARA, GAŠENJA POŽARA I SPAŠAVANJE LJUDI I IMOVINE UGROŽENIH POŽAROM**

***TEORIJSKI DIO***

***1. Osnovni pojmovi o gorenju i gašenju (1 sat)***

1. Osnovni pojmovi o gorenju;
2. Uvijeti potrebni za nastanak gorenja (goriva tvar, kisik i temeperatura paljenja);
3. Požar i eksplozija;
4. Produkti gorenja;
5. Osnove gašenja;
6. Mjere zaštite pri gašenju požara.

***2. Sredstva za gašenje prema klasi požara (1 sat)***

1. Voda;
2. Pjena;
3. Prah;
4. CO2;
5. Halon;
6. Priručna sredstva.

***3. Požarne opasnosti i mjere zaštite od požara (2 sata)***

1. Uzroci nastanka požara;
2. Uvjeti za širenje požara;
3. Mjere zaštite od požara;
4. Evakuacija.

***4. Oprema i sprave za gašenje požara (1 sat)***

1. Aparati za početno gašenje požara;
2. Hidranti i oprema za gašenje vodom.

***5. Obrazovni film (1 sat)***

***PRAKTIČNI DIO***

***1. Gašenje vodom iz hidrantske mreže (1 sat)***

***2. Gašenje ručnim aparatima za gašenje požara ( 1 sat)***



PRILOG BR. 3.

PLAN I PROGRAM REDOVITIH PREGLEDA RUČNIH VATROGASNIH APARATA

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Prostorija i/ili prostor smještaja aparata, vrste aparata i rok pregleda** | | | | | **Činjenice koje se utvrđuju redovitim pregledom** | | | |
| **Prostorija**  **(prostor)** | **Vrsta aparata** | **Tvornički broj i god. proizvodnje** | **Datum pregleda** | **Pregled izvršio** | **Uočljivost i dostupnost aparata** | **Opće stanje aparata** | **Kompletnost aparata** | **Stanje plombe zatvarača**  **(odnosno ventila)** |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |

Voditelj upisnika \_\_\_\_\_\_\_\_\_\_\_\_\_\_\_\_\_\_\_\_\_\_\_

PRILOG BR. 4.

UPISNIK PERIODIČNOG PREGLEDA VATROGASNIH APARATA

|  |  |  |  |  |  |
| --- | --- | --- | --- | --- | --- |
| **Prostorija i/ili prostor smještaja aparata** | **Vrsta aparata** | **Tvornički broj** | **Datum pregleda** | **Pregled izvršio** | **Zamjenjeni dijelovi aparata i/ili drugi zahvati na aparatu** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

Voditelj upisnika \_\_\_\_\_\_\_\_\_\_\_\_\_\_\_\_\_\_\_\_\_\_\_

PRILOG BR. 5.

UPISNIK KONTROLNOG PREGLEDA VATROGASNIH APARATA

|  |  |  |  |  |  |  |
| --- | --- | --- | --- | --- | --- | --- |
| **Prostorija i/ili prostor smještaja aparata** | **Vrsta aparata** | **Tvornički broj** | **Godina proizvodnje** | **Datum pregleda** | **Pregled izvršio** | **Primjedbe** |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

Voditelj upisnika \_\_\_\_\_\_\_\_\_\_\_\_\_\_\_\_\_\_\_\_\_\_\_

PRILOG BR. 6.

UPISNIK ISPITIVANJA FUNKCIONALNOSTI SUSTAVA ZA GAŠENJE POŽARA

unutarnja hidrantska mreža

|  |  |  |  |  |
| --- | --- | --- | --- | --- |
| **Vrsta sustava** | **Prostorija i/ili prostor koji se štiti** | **Datum prethodnog ispitivanja** | **Datum ispitivanja** | **Primjedbe** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Voditelj upisnika \_\_\_\_\_\_\_\_\_\_\_\_\_\_\_\_\_\_\_\_\_\_\_

PRILOG BR. 7.

UPISNIK ISPITIVANJA FUNKCIONALNOSTI SUSTAVA ZA DETEKCIJU ZAPALJIVIH PARA I/ILI PLINOVA

|  |  |  |  |  |
| --- | --- | --- | --- | --- |
| **Prostorija i/ili prostor gdje su postavljeni detektori** | **Očekivani zapaljivi plinovi ili pare** | **Poduzeće i datum prethodnog ispitivanja** | **Poduzeće i datum ispitivanja** | **Primjedbe** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Voditelj upisnika \_\_\_\_\_\_\_\_\_\_\_\_\_\_\_\_\_\_\_\_\_\_\_

RILOG BR. 8.

UPISNIK ISPITIVANJA FUNKCIONALNOSTI PANIK RASVJETE

|  |  |  |  |  |
| --- | --- | --- | --- | --- |
| **Prostorija i/ili prostor gdje su postavljene panik lampe** | **Broj panik lampi** | **Tko je provjeru izvršio**  **i kada** | **Ocjena ispravnosti** | **Primjedbe** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Voditelj upisnika \_\_\_\_\_\_\_\_\_\_\_\_\_\_\_\_\_\_\_\_\_\_\_

PRILOG BR. 9.

UPISNIK ISPITIVANJA FUNKCIONALNOSTI TIPKALA ZA DALJINSKO ISKLJUČIVANJE STRUJE

|  |  |  |  |  |
| --- | --- | --- | --- | --- |
| **Prostorija i/ili prostor gdje je tipkalo postavljeno** | **Što tipkalo iskapča** | **Tko je provjeru izvršio**  **i kada** | **Ocjena ispravnosti** | **Primjedbe** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Voditelj upisnika \_\_\_\_\_\_\_\_\_\_\_\_\_\_\_\_\_\_\_\_\_\_\_

PRILOG BR. 10.

UPISNIK ISPITIVANJA GROMOBRANSKE INSTALACIJE

|  |  |  |  |  |
| --- | --- | --- | --- | --- |
| **Objekt na kojem je izvedena gromobranska instalacija** | **Broj spusnica** | **Tko je provjeru izvršio**  **i kada** | **Ocjena ispravnosti** | **Primjedbe** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Voditelj upisnika \_\_\_\_\_\_\_\_\_\_\_\_\_\_\_\_\_\_\_\_\_\_\_

PRILOG BR. 11.

UPISNIK ODRŽAVANJA SUSTAVA VENTILACIJE

|  |  |  |  |
| --- | --- | --- | --- |
| **Prostorija i/ili prostor gdje je izvedena ventilacija** | **Tko je izvršio provjeru, čišnjenje i kada** | **Ocjena ispravnosti** | **Primjedbe** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

Voditelj upisnika \_\_\_\_\_\_\_\_\_\_\_\_\_\_\_\_\_\_\_\_\_\_\_

PRILOG BR. 12.

UPISNIK KONTROLE I ČIŠĆENJA LOŽIŠTA I DIMOVODNIH KANALA

|  |  |  |  |
| --- | --- | --- | --- |
| **Objekt i/ili prostor gdje je izvedena kotlovnica** | **Tko je izvršio provjeru, čišnjenje i kada** | **Ocjena ispravnosti** | **Primjedbe** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

Voditelj upisnika \_\_\_\_\_\_\_\_\_\_\_\_\_\_\_\_\_\_\_\_\_\_\_